**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 18.11.2023, ora 08.00 – 19.11.2023, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 19.11.2023, ora 07.00**

**RÂURI**

**I.N.H.G.A.** a emis o actuzalizare de **Avertizare Hidrologică, cod PORTOCALIU şi galben,** valabilă în intervalul **18**.11.**2023 ora 12:00 – 19.11.2023 ora 24:00**, vizând **Scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri din bazinele**: **Siret, Prut şi râurile din Dobrogea,** cu posibile depăşiri ale **COTELOR DE APĂRARE,** astfel:

**COD GALBEN:**

**În intervalul 18.11.2023 ora 12:00 – 19.11.2023 ora 12:00** pe râurile din bazinele hidrografice: Bârlad – afluenţii aferenţi sectorului aval S.H. Vaslui **(judeţele: Iaşi, Vaslui, Bacău, Vrancea şi Galaţi)**, Prut – afluenţii aferenţi sectorului aval S.H. Drânceni **(judeţele: Vaslui şi Galaţi)**, Siret – afluenţii de stânga aferenţi sectorului aval S.H. Lungoci **(judeţul Galaţi)** şi râurile din Dobrogea **(judeţele: Constanţa şi Tulcea)**.

**COD PORTOCALIU:**

**În intervalul 18.11.2023 ora 16:00 – 19.11.2023 ora 09:00** pe râurile din Dobrogea **(judeţele: Constanța şi Tulcea)**.

 **Fenomenele hidrologice periculoase se pot produce cu probabilitate şi intensitate mai mare pe unele râuri mici din județul Tulcea.**

 **Se ridică începând cu data de 18.11.2023 ora 12:00 Avertizarea Hidrologică din celelalte bazine hidrografice avertizate anterior.**

Aceast mesaj de avertizare, a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

- *Bacău, Constanţa, Galaţi, Iaşi, Tulcea, Vaslui şi Vrancea (7 prefecturi)– Atenţionare Hidrologică, cod Galben.*

- *Constanţa şi Tulcea (2 prefecturi)– Avertizare Hidrologică, cod PORTOCALIU.*

**Debitele au fost în creștere** ca urmare a precipitațiilor căzute în interval și propagării pe râurile din bazinele hidrografice: Ialomița, Buzău, Putna, Rm. Sărat, Trotuș, Bârlad, bazinul mijlociu și inferior al Prutului și pe râurile din Dobrogea și numai prin propagare în bazinele mijlocii și inferioare ale râurilor: Crasna, Barcău, Crișuri, Bega, Timiș, Bârzava, Moravița, Caraș, Nera, Cerna, Jiu, în bazinul mijlociu al Oltului și pe cursul inferior al Mureșului.

Pe râurile din bazinele hidrografice: Suceava, Moldova, Vedea, bazinele inferioare ale Oltului, Bistriței și bazinul superior al Prutului debitele au fost relativ staționare, iar pe celelalte râuri, în scădere.

Se situează peste:

- **COTA DE ATENȚIE** râul Tur la stația hidrometrică Micula (270+25)- jud. SM (sector îndiguit).

În interval s-a emis o **AVERTIZARE HIDROLOGICĂ** pentru fenomene imediate.

Este în vigoare **AVERTIZAREA HIDROLOGICĂ nr. 122 începând cu data de 18.11.2023 ora 16:00.**

**Debitele vor fi în creștere** prin propagare pe cursurile mijlocii și inferioare ale râurilor: Ialomița, Buzău, Putna, Bârlad și pe cursurile inferioare ale Crasnei, Barcăului, Crișurilor, Mureșului, Timișului, Jiului, Rm. Sărat și Prutului.

Pe râurile din bazinul Vedea și din bazinele inferioare ale Oltului și Argeșului, debitele vor fi relativ staționare iar pe celelalte râuri, în general, în scădere.

Ca urmare a propagării viiturii formate anterior, nivelurile se vor situa peste **FAZA I DE APĂRARE** pe râul Tur în aval de stația hidrometrică Turulung (sector îndiguit)- jud. SM.

Se menține **AVERTIZAREA HIDROLOGICĂ nr. 122 din 18.11.2023.**

**DUNĂRE**

**Debitul** la intrarea în ţară (secţiunea Baziaş) în intervalul 18.11.2023 – 19.11.2023 **a fost în creştere,** având valoarea **de** **6100 m3/s**, peste media multianuală a lunii **noiembrie (4650 m3/s).**

În aval de Porţile de Fier debitele au fost în creștere pe sectoarele Gruia – Corabia și Brăila – Tulcea, staționare la Tr. Măgurele și pe sectorul Hârșova – Vadu Oii și în scădere pe sectorul Zimnicea – Cernavodă.

**Debitul la intrarea în ţară (secţiunea Baziaş) va fi în creştere (6400 m3/s).**

În aval de Porţile de Fier debitele vor fi în creştere pe sectoarele Gruia – Giurgiu și Galați – Tulcea, staționare la Oltenița și Brăila și în scădere pe sectorul Călărași – Vadu Oii.

**2.** **Situația meteorologică în intervalul 18.11.2023, ora 09.00 – 19.11.2023, ora 06.00**

**ÎN ŢARĂ**

**Administraţia Naţională de Meteorologie** (A.N.M.) a emis în data de 18.11.2023, la ora 10:00, **Atenţionarea Meteorologică nr. 143**, vizând **cantități însemnate de precipitații, ninsori și intensificări ale vântului,** conform căreia:

**MESAJ 1 - COD GALBEN - AVERTIZARE METEOROLOGICĂ:** În intervalul **18 noiermbrie, ora 10:00 – 19 noiembrie, ora 10:00,** În jumătatea estică a teritoriului și la munte vor fi precipitații însemnate cantitativ, local de 25...35 l/mp și izolat de peste 50 l/mp. Acestea vor fi sub formă de ninsoare la munte, în sud-estul Transilvaniei și în cea mai mare parte a Moldovei, unde se va depune strat de zăpadă și mixte în rest. Vor fi condiții de polei.

 Vântul va prezenta intensificări în sud-vestul, estul și sud-estul teritoriului, cu viteze de 55...65 km/h. La munte, temporar va fi viscol, iar rafalele vor depăși 60...80 km/h.

**MESAJ 1 - COD COD PORTOCALIU - AVERTIZARE METEOROLOGICĂ:** În intervalul **18 noiermbrie, ora 14:00 – 19 noiembrie, ora 10:00,** în Carpații Meridionali și în Carpații de Curbură vor fi intensificări susținute ale vântului cu rafale de 80...110 km/h, va ninge și va fi viscol, iar vizibilitatea va scădea sub 50 m.

**MESAJ 1 - COD COD PORTOCALIU - AVERTIZARE METEOROLOGICĂ:** În intervalul **18 noiermbrie, ora 16:00 – 19 noiembrie, ora 10:00, î**n sudul Moldovei, estul Munteniei și în Dobrogea vor fi intensificări susținute ale vântului, cu rafale în general de 85...90 km/h, iar local cantitățile de precipitații vor depăși 40...60 l/mp. Vor fi precipitații mixte și, din a doua parte a nopții, vor predomina ninsorile viscolite.

 În bazinul vestic al Mării Negre vântul va sufla tare, cu rafale de peste 100 km/h.

**MESAJ 2 -COD Galben - Atenţionare METEOROLOGICĂ:** În intervalul **19 noiembrie, ora 10:00 – 19 noiembrie, ora 18:00,** în sudul Moldovei, estul Munteniei și în Dobrogea vor fi intensificări ale vântului, cu rafale de 60...80 km/h. Pe litoral și în bazinul vestic al Mării Negre vor fi intensificări susținute ale vântului, cu rafale în general de 85...90 km/h.

Această Avertizare **Meteorologică**, a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

Către PREFECTURILE JUDEŢELOR: Bacău, Braşov, Botoşani, Caraş-Severin, Covasna, Dolj, Harghita, Iaşi, Mehedinţi, Neamţ, Prahova, Sibiu, Suceava, Vaslui, Ilfov şi Municipiul Bucureşti (16 prefecturi) – AVERTIZARE Meteorologică, cod Galben – MESAJ 1;

Către PREFECTURILE JUDEŢELOR: Argeş, Braşov, Buzău, Caraş-Severin, Covasna, Dâmboviţa, Gorj, Hunedoara, Mehedinţi, Sibiu, Vâlcea şi Vrancea (12 prefecturi) – AVERTIZARE Meteorologică, cod Portocaliu – MESAJ 1;

Către PREFECTURILE JUDEŢELOR: Brăila, Buzău, Călaraşi, Constanţa, Galaţi, Ialomiţa, Tulcea şi Vrancea (8 prefecturi) – AVERTIZARE Meteorologică, cod Portocaliu – MESAJ 1;

Către PREFECTURILE JUDEŢELOR: Brăila, Buzău, Călaraşi, Constanţa, Galaţi, Ialomiţa, Tulcea şi Vrancea (8 prefecturi) – ATENŢIONARE Meteorologică, cod Galben – MESAJ 2.

**Vremea a continuat să se răcească** și a fost mai rece decât în mod normal la această dată în cea mai mare parte a țării. Cerul a fost mai mult noros și au căzut precipitații pe arii extinse, exceptând Oltenia și vestul Banatului, unde înnorările au fost temporare și nu s-au semnalat precipitații. Precipitațiile au fost sub mai ales sub formă de ninsoare la munte, predominant sub formă de lapoviță și ninsoare în Moldova, mixte în Transilvania, îndeosebi ploaie în Banat și în Crișana, doar ploaie în Maramureș și jumătatea de vest a Munteniei, iar în restul Munteniei și Dobrogea, ploaie ziua, apoi pe alocuri și lapoviță și ninsoare. Izolat, spre seară, în Bărăgan au fost descărcări electrice. În mare parte din estul și sud-estul teritoriului cantitățile de apă au depășit 25...35 l/mp, iar în Dobrogea, local 50...60 l/mp și cu totul izolat, în județul Tulcea 100 l/mp. Vântul a suflat moderat, cu intensificări mai ales în a doua parte a zilei și în prima parte a nopții, în Dobrogea și pe crestele Carpaților Meridionali și de Curbură (rafale în general de 70...100 km/h, până la 119 km/h la Sulina și 122 km/h la Vf. Țarcu), în estul și nord-estul Munteniei (rafale de 70...95 km/h), local în Moldova și Oltenia (rafale în general de 55...70 km/h) și pe arii restrânse în restul teritoriului (rafale de 45...55 km/h). Aseară, la ora 20, era strat de zăpadă în zona montană înaltă, în creștere, și măsura, în platformele stațiilor meteo, până la 42 cm în vestul Carpaților Meridionali, însă noaptea strat nou de zăpadă s-a depus și în nordul Moldovei (până la 28 cm), în zona deluroasă a Crișanei (până la 19 cm), în estul Transilvaniei (până la 15 cm) și al Munteniei (până la 3 cm). Temperaturile maxime s-au încadrat între 0 grade la Dumbrăvița de Codru și 13 grade la Constanța, Sulina, Gura Portiței și Sfântu Gheorghe Deltă. La ora 6 se înregistrau valori termice cuprinse între -5 grade la Apa Neagră și 6 grade la Târgu Jiu. Cu totul izolat, spre dimineață, s-a format ceață în sudul Maramureșului și al Banatului.

**OBSERVAȚII:** *de ieri de la ora 6 au fost în vigoare 4 avertizări pentru fenomene meteorologice imediate, emise după cum urmează: 3 coduri roșii de către SRPV Constanța și 1 cod portocaliu de către SRPV Timișoara.*

**LA BUCUREŞTI**

**Vremea a fost închisă** și temporar a plouat. Vântul a suflat slab și moderat, cu ușoare intensificări în prima parte a nopții. Temperatura maximă a fost de 8 grade. La ora 6 se înregistrau 1 grad la Băneasa, 2 grade la Afumați și 4 grade la Filaret.

 **3. Prognoza meteorologică în intervalul 19.11.2023, ora 09.00 – 20.11.2023, ora 09.00**

**ÎN ŢARĂ**

**Vremea se va ameliora semnificativ** sub aspectul precipitațiilor față de intervalul anterior, dar se va menține vântoasă în sud-estul țării. Astfel în cursul zilei în sudul Moldovei, jumătatea estică a Munteniei și în Dobrogea vor mai fi rafale de 55...75 km/h, iar pe litoral și în bazinul vestic al Mării Negre de peste 80...90 km/h. Cerul va fi variabil, cu înnorări mai persistente în vest, nord și centru, iar noaptea și în est. În primele ore ale zilei vor fi posibile ploi în zona litoralului, iar spre seară și noaptea se vor semnala precipitații slabe, sub formă de ninsoare la munte, predominant lapoviță și ninsoare local în Moldova, mixte în Transilvania și Maramureș și mai ales ploaie în Banat și în Crișana. Noaptea, izolat se va forma polei, cu o probabilitate mai mare în nord-est. Temperaturile maxime vor fi cuprinse în general între 2 și 10 grade, iar cele minime între -4 și 5 grade. Pe arii restrânse se va forma ceață.

**LA BUCUREŞTI**

**Vremea se va ameliora** față de intervalul anterior. Cerul va fi variabil, iar vântul va sufla moderat ziua și slab noaptea. Temperatura maximă se va situa în jurul valorii de 10 grade, iar cea minimă va fi de -1...1 grad, cu cele mai scăzute valori în zona preorășenească.

1. ***CALITATEA APELOR***
	1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

**ABA Arges-Vedea** informeaza despre **o mortalitate pisicicola de circa 300 kg de peste, produsa in data de 18.11.2023, ora 17:00, pe Acumularea de pe cursul de apa Valea Crangului, din loc. Stanesti, strada Garlei, jud. Giurgiu,** apartinand Persoanei Fizice Mitrea Mihaela. Nu se cunoaste cauza poluarii accidentale, s-au prelevat probe de apa din 3 sectiuni, amonte si aval de barajul Acumularii, analizele fiind in curs de efectuare. S-au restrictionat debitele de apa in aval si accesul in zona pentru populatie si animale.

**ABA Olt-Vâlcea** informează despre **o poluare accidentală produsă în data de 17.11.2023, ora 14:40, pe râul Olt, în zona Barajului Râureni, din Mun. Râmnicu Vâlcea, jud. Vâlcea**. A fost observată o mortalitate piscicolă, cu peşti de dimensiuni medii, aproximativ 5 bucăţi. Reprezentanţii IBA Olt Valcea şi Laborator s-au deplasat în data de 17.11.2023 la faţa locului efectuând verificări în vederea depistării cauzelor poluării şi s-au prelevat probe de apă din 2 secţiuni. Indicatorul O2 oxigen dizolvat, se afla in limite normale, iar restul probelor sunt în curs de analiza. La ora verificării nu au fost identificată mortalitatea piscicolă, dar în urma verificărilor din cursul dimineţii de ieri s-a observat mortalitatea piscicolă. Se monitorizează cursul de apa pentru stabilirea cauzelor mortalităţii piscicole.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 16.11.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie de monitoring a calităţii aerului.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 16.11.2023 – 17.11.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad:**

 **Judeţul Botoşani:**

 - Se mentine situatia de restrictii in alimentarea cu apa pentru piscicultura la folosinta:

 - S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

 - Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu.

 **Judeţul Iaşi:**

- Se mentine situatia de restrictii in alimentarea cu apa pentru piscicultura la folosintele:

 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I de aplicare a restrictiilor.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

 - Se aplica situatia de restrictii in alimentarea cu apa la folosinta:

 \* S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

  **Judeţul Vaslui:**

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - ANIF Filiala Teritoriala de Imbunatatiri Funciare Vaslui-Amenajare de irigatii Manjesti, sursa acumularea Manjesti.

 \* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**DIRECȚIA COMUNICARE**